MEGHÍVÓ

Tisztelt Tagunk!
Tisztelt Partnerünk!
 
Ezúton meghívjuk Önt az Education:NEXT Oktatástechnológiai Szövetség 2026. évi rendes közgyűlésére, és az ezt követő EdTech Meetup eseményre. 

A nyilvános közgyűlés célja, hogy a Szövetség tagjai tájékoztatást kapjanak az elmúlt év tevékenységeiről, gazdálkodásáról, illetve a Szövetség jövőbeli működését érintő kérdésekről. A közgyűlést az Education:NEXT EdTech Meetup - Jövőálló tudás: megújuló oktatás és új
lehetőségek az EdTech szektorban című eseménye követi.
 
Időpont: 2026. június 4. (csütörtök)  
- Nyilvános közgyűlés: 15:00-16:00 
- EdTech Meetup: 16:00-18:00

Helyszín: Biatorbágyi Innovatív Technikum és Gimnázium (2051 Biatorbágy, Antall József u. 1.)

KÖZGYŰLÉS
Napirendi pontok:
1. A Szövetség 2025. évi szakmai és pénzügyi beszámolójának ismertetése és elfogadása
2. Új tag(ok) felvétele és bemutatkozása
3. Egyéb bejelentések, javaslatok, hozzászólások

A közgyűlés határozatképességéhez kérjük a tagok aktív részvételét! A napirendhez kapcsolódó háttéranyagokat, illetve a szavazáshoz szükséges tudnivalókat a közgyűlés előtt e-mailben küldjük meg.

MEETUP
A most formálódó új szakpolitikai környezetben az oktatás megújulásáról és jövőjéről szóló párbeszéd különösen időszerűvé vált. A megújulás kérdése azonban nemcsak tantervi, intézményi vagy finanszírozási ügy, hanem technológiai, módszertani és gazdaságfejlesztési kérdés is. Az EdTech Meetup - Jövőálló tudás: megújuló oktatás és új lehetőségek az EdTech szektorban című következő eseményének célja, hogy teret adjon ennek a párbeszédnek: hogyan tudnak az oktatástechnológiai cégek, iskolák, szakképzési szereplők és döntéshozók közösen gondolkodni a magyar oktatás megújításáról, és miként lehet a szektor gyakorlati tapasztalatait becsatornázni a következő időszak szakmai folyamataiba. 

Előadóink:  
- Szűcs Dóra (elnök, Oktatási Bizottság) 
- Naderi Zsuzsanna (ügyvezető, Edupark Nonprofit Kft.) 
- Horváth Ádám (elnök, Education:NEXT Oktatástechnológiai Szövetség) 

A meetup résztvevőinek Frész Attila igazgató tart helyszínbejárást és interaktív bemutatót a Biatorbágyi Innovatív Technikum és Gimnáziumban, majd kötetlen networkinggel zárjuk az eseményt. 

Kérjük, továbbítsa a meghívót saját partnerei, intézményi kapcsolatai, ügyfelei és együttműködő szervezetei felé is, és ajánlja az eseményt mindazoknak, akik részt vennének az oktatás és az EdTech szektor megújításáról, lehetőségeiről szóló közös gondolkodásban! 

FONTOS! A közgyűlés és a meetup egymástól függetlenül is látogatható. A részvétel ingyenes, de regisztrációhoz kötött.

Regisztráció a közgyűlésre/meetupra: https://educationnext.hu/edtechmeetup


Üdvözlettel: Az Education:NEXT csapata


